# ZMLUVA O DODÁVKE PLYNU

**s prevzatím zodpovednosti za odchýlku a zabezpečením distribučných a súvisiacich sieťových služieb, uzavretá podľa zákona č. 251/2012 Z.z. o energetike a o zmene a doplnení niektorých zákonov a §8 Vyhlášky ÚRSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov**

Identifikačné údaje zmluvných strán:

**Odberateľ č. 1: Mesto Trenčín**

so sídlom: Mierové nám. 1/2, 911 64 Trenčín

zastúpená: Mgr. Richard Rybníček, primátor mesta

IČO: 00 312 037

DIČ: 2021079995

IČ DPH: SK2021079995

Bankové spojenie: Československá obchodná banka, a. s., korporátna pobočka Trenčín

Číslo účtu IBAN: SK6175000000000025581243

E-mail gabriela.sebenova@trencin.sk

**Odberateľ č. 2:** Mestské hospodárstvo a správa lesov, m. r. o., Trenčín

so sídlom: Soblahovská 65, 912 50 Trenčín

zastúpená: Ing. Roman Jaroš, riaditeľ

IČO: 37 920 413

E-mail emil.jaraby@trencin.sk

**Odberateľ č. 3:**  Školské zariadenia mesta Trenčín, m. r. o.

so sídlom: Mládežnícka 4, 911 01 Trenčín

zastúpená: Ing. Rastislav Masaryk, riaditeľ

IČO: 36 129 755

E-mail darina.pecuchova@ms.trencin.sk

**Odberateľ č. 4:**  Základná škola

so sídlom: Ul. Bezručova č. 66, 911 01 Trenčín

zastúpená: Mgr. Ivan Pavlík, riaditeľ

IČO: 31 870 431

E-mail sestka@zsbezrucovatn.sk, ekonombezrucova@centrum.sk

**Odberateľ č. 5:** Základná škola

so sídlom: Dlhé Hony 1, 911 01 Trenčín

zastúpená: Mgr. Michal Galko, riaditeľ

IČO: 36 126 543

E-mail zsdhony@zsdhony.sk

**Odberateľ č. 6:**  Základná škola

so sídlom: Kubranská 80, 911 01 Trenčín

zastúpená:´ Mgr. Milan Marton, riaditeľ

IČO: 31 201 431

E-mail zskubranska80@gmail.com; gabriela.savkova@gmail.com

**Odberateľ č. 7:**  Základná škola

so sídlom: Na dolinách 27, 911 05 Trenčín

zastúpená: Mgr. Anna Plachká, riaditeľka

IČO: 36 125 971

E-mail tajomnik@zsdoltn.edu.sk

**Odberateľ č. 8:**  Základná škola

so sídlom: Ul. L. Novomeského 11, 911 08 Trenčín

zastúpená: Mgr. Marián Hrnčár, riaditeľ

IČO: 36 126 551

E-mail ekonom@9zstn.sk

**Odberateľ č. 9:** Základná škola

so sídlom: Východná 9, 911 08 Trenčín

zastúpená: Mgr. Tatiana Hribová, riaditeľka

IČO: 36 126 608

E-mail skola@zsvychodna.sk

**Odberateľ č. 10:**  Základná umelecká škola Karola Pádivého

so sídlom: Námestie SNP 2, 911 89 Trenčín

zastúpená: Mgr. Eva Kulhánková, riaditeľka

IČO: 34 000 071

E-mail sekretariat@zustrencin.sk

**Odberateľ č. 11:**  Základná škola

so sídlom: Veľkomoravská 12, 911 05 Trenčín

zastúpená: Mgr.Miroslav Šumichrast, riaditeľka

IČO: 34 008 306

E-mail zsvelkotn@zs4.sk

**Odberateľ č. 12:**  Sociálne služby mesta Trenčín

so sídlom: ul. Piaristická 42, 911 01 Trenčín

zastúpená: Ing. Edita Prekopová, riaditeľka

IČO: 34 124 702

E-mail ssmtn@ssmtn.sk

(**Odberateľ č. 2** až **Odberateľ č. 12** zastúpení Mestom Trenčín na základe splnomocnenia,

**Odberateľ č. 1** až **Odberateľ č. 12** spoločne ďalej označovaní ako „**Odberateľ”**)

**Dodávateľ:**

Sídlo:

Poštová adresa:

Zapísaná:

V zastúpení:

IČO:

DIČ:

IČ DPH:

bankové spojenie:

(ďalej „dodávateľ“)

## Článok I

**Predmet zmluvy**

1. Predmetom tejto zmluvy je záväzok dodávateľa po dobu účinnosti tejto zmluvy:
	1. dodávať plyn do odberných miest odberateľa špecifikovaných v prílohe č. 1 tejto zmluvy (ďalej len „odberné miesto") za podmienok dohodnutých v tejto zmluve,
	2. prevziať za odberateľa zodpovednosť za odchýlku za odberné miesto voči zúčtovateľovi odchýlok,
	3. zabezpečiť pre odberateľa distribúciu plynu a služby spojené s dodávkou plynu (ďalej len „distribučné služby").
2. Predmetom tejto zmluvy je tiež záväzok odberateľa dodaný plyn odobrať a zaplatiť za dodávku plynu cenu špecifikovanú
v článku IV. tejto Zmluvy, ako aj zaplatiť všetky ostatné s dodávkou plynu súvisiace poplatky a distribučné poplatky v súlade s príslušnými platnými rozhodnutiami vydanými Úradom pre reguláciu sieťových odvetví (ďalej len “ÚRSO").
3. Táto zmluva, ktorú uzatvára Odberateľ ako verejný obstarávateľ s Dodávateľom ako úspešným uchádzačom zákazky pod spis. č. 42847/2023 vyhlásenej Odberateľom, je výsledkom realizácie verejného obstarávania, ktoré zabezpečovalo Mesto Trenčín v mene a na účet Odberateľov č. 2 až 12 zadaného v rámci dynamického nákupného systému s názvom „Dodávka zemného plynu a elektrickej energie pre Mesto Trenčín a všetky jeho rozpočtové organizácie“, vyhláseného oznámením o vyhlásení verejného obstarávania uverejnenom v Úradnom vestníku EÚ pod č. 2022/S 045-113999 dňa 04.03.2022, ktorý bol zriadený v súlade s uznesením Mestského zastupiteľstva v Trenčíne č. 1145 zo dňa 10.02.2022.

## Článok II. Dodávka plynu

1. Zmluvné strany sa dohodli na dodávke plynu v dohodnutom zmluvnom množstve, špecifikovanom v prílohe č. 1 tejto zmluvy, ktoré odberateľ požaduje dodať, a ktoré je dodávateľ povinný pre odberateľa zabezpečiť.
2. Pri strednoodbere sa Zmluvné strany dohodli na dennom maximálnom množstve (ďalej len „DMM“), špecifikovanom v prílohe č. 1 tejto zmluvy, ktorým je maximálne množstvo plynu, ktoré je odberateľ oprávnený odobrať na odbernom mieste v ktorýkoľvek deň počas trvania tejto zmluvy. V prípade, ak odberateľ v ktoromkoľvek dni na ktoromkoľvek odbernom mieste odoberie množstvo plynu presahujúce zmluvou dohodnuté DMM, odberateľ zaplatí dodávateľovi za určitý počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného cenníka PDS v čase dodávky plynu, ktorú by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta. Ak počas daného mesiaca v ktoromkoľvek dni odberateľ odobral množstvo plynu presahujúce DMM uvedené v zmluve na jednom alebo na viacerých odberných miestach, a súčasne v tomto dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného cenníka PDS. Odberateľ popri poplatku uvedenom v prvej vete tohto bodu zaplatí za objem prekročenia DMM nad príslušný limit na každom príslušnom odbernom mieste aj poplatok za prekročenie dennej distribučnej kapacity na vstupnom bode v zmysle platného cenníka PDS, ktorý by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta.

V prípade zrušenia odberného miesta na žiadosť odberateľa pred ukončením platnosti dojednanej distribučnej kapacity objednanej pre uvedené odberné miesto, je odberateľ povinný uhradiť všetky doúčtované položky vzťahujúce sa neobjednanú kapacitu a prislúchajúcu distribučnú sadzbu až do termínu ich uplynutia.

1. Odberateľ má právo pridávať do zmluvy nové odberné miesta ako aj odoberať zo zmluvy pôvodné odberné miesta, avšak pri týchto úkonoch bude dodávateľ vždy zohľadňovať vplyv pridania alebo odobratia odberného miesta na celkové dohodnuté zmluvné množstvo a spotrebu odberateľa tak navyšovať alebo znižovať.
2. Množstvo plynu dodaného podľa tejto zmluvy jemerané v m3 a obchodnou jednotkou pre fakturáciu jekWh. Prepočet z m3 na kWh sa riadi Prevádzkovým poriadkom PDS, t.j. SPP Distribúcia a.s.
3. Za plyn dodaný podľa tejto zmluvy je považovaný plyn, ktorý prešiel meradlom v odbernom mieste, v množstve, ktoré dodávateľovi poskytol prevádzkovateľ distribučnej siete (ďalej len „PDS") podľa osobitných predpisov upravujúcich meranie a odovzdávanie údajov a podľa Prevádzkového poriadku PDS. Odpočty nameraných údajov v odberných miestach uskutočňuje PDS.
4. Služby dodané spolu s plynom podľa tejto Zmluvy sú upravené Technickými podmienkami, Prevádzkovými podmienkami a ostatnými súvisiacimi predpismi PDS.
5. Odberateľ týmto splnomocňuje dodávateľa na zastupovanie vo všetkých veciach týkajúcich sa Procesu zmeny dodávateľa plynu špecifikovaného v Prevádzkovom poriadku PDS a na vykonanie všetkých potrebných úkonov súvisiacich so zmenou dodávateľa plynu pre odberné miesta uvedené v prílohe č. 1 tejto zmluvy.

**Článok III.**

**Zodpovednosť za odchýlku**

1. Dodávateľ vyhlasuje, že preberá zodpovednosť za odchýlku odberateľa v plnom rozsahu.

**Článok IV**

**Cena**

1. Cena za združenú dodávku plynu pre odberateľov kategórie mimo domácnosti je stanovená podľa produktu dohodnutého v tejto zmluve a je určená takto:

a) jednotková cena za dodávku plynu/sadzba za odobratý plyn/ je určená dohodou zmluvných strán (ďalej len „dohodnutá cena") odo dňa reálnej dodávky pre odberné miesta odberateľa od 01.01.2024 do 31.12.2024 (ďalej len „deň skončenia platnosti dohodnutej ceny"), pričom dohodnutá jednotková cena je určená dohodou zmluvných strán ako súčet aditívneho koeficientu (aditívnej prirážky) odberateľa a váženého priemeru denných cien krátkodobého denného trhu Spot market data Day-Ahead and Weekend CEGH VTP – End of Day v mesiaci dodávky pre jednotlivé odberné miesta. Informácia o cenách je dostupná na adrese:

<https://www.eex.com/en/market-data/natural-gas/spot>

**Aditívny koeficient variabilnej zložky ceny ............................. EUR/KWh**

b) cena za prepravu, distribúciu plynu a skladovanie plynu bude fakturovaná podľa cenového rozhodnutia ÚRSO platného a účinného v čase dodávky plynu,

c) k cenám uvedeným pod písm. a) a písm. b) tohto článku sa pripočítava DPH, prípadne ďalšie dane a poplatky stanovené príslušnými právnymi predpismi, a to vo výške a spôsobom stanoveným príslušnými právnymi predpismi.

**Článok V.**

**Platobné podmienky**

1. Fakturačným obdobím pre dodávku plynu do odberných miest podľa tejto zmluvy, je obdobie, na ktoré si dodávateľ a odberateľ dohodli cenu,
2. Fakturačným obdobím PDS je pri maloodbere jeden rok a pri strednoodbere jeden mesiac podľa odpočtového cyklu PDS.
3. Odberateľ v odberných miestach s ročným odpočtovým cyklom sa zaväzuje za dodávku plynu a súvisiace služby uhrádzať faktúry za opakované dodanie tovaru a služieb vrátane DPH, spotrebnej dane a distribučných poplatkov pravidelne do 15teho dňa mesiaca dodávky. Preddavková platba odberateľa plynu je pri mesačnej periodicite preddavkových platieb vo výške 1/ 11 platby za plyn určená podľa spotreby plynu za rok 2022. Vyúčtovacia faktúra, so zohľadnením pravidelných mesačných platieb je splatná do 20teho dňa nasledujúceho mesiaca.
4. Odberateľ v odberných miestach s mesačným odpočtovým cyklom sa zaväzuje za dodávku plynu a súvisiace služby uhrádzať faktúry za opakované dodanie tovaru a služieb vrátane DPH, spotrebnej dane a distribučných poplatkov pravidelne so splatnosťou: Mesačne (5. deň mesiaca) vo výške 60% z preddavkovej platby vypočítanej podľa bodu 2tohto článku. Vyúčtovacia faktúra, so zohľadnením platieb za príslušný mesiac má splatnosť: 20. pracovný deň v mesiaci.
5. Dodávateľ vyhotoví a doručí odberateľovi Predpis preddavkových platieb a Kalkulačný list na obdobie ďalšieho kalendárneho roka vždy najneskôr v 15. deň nového kalendárneho roka.
6. Dodávateľ jeoprávnený účtovať odberateľovi úroky z omeškania platieb vo výške 0,05 % z dlžnej sumy za každý deň omeškania.
7. Ak sa odberateľ dostane do omeškania s úhradou faktúry o viac ako 10 dní od *je j* splatnosti, dodávateľ zašle odberateľovi písomnú upomienku. Náklady súvisiace s upomienkou vo výške 2,00 Eur vyfakturuje dodávateľ odberateľovi vo faktúre za fakturačné obdobie, v ktorom bola táto upomienka zaslaná.
8. Prípad, kedy odberateľ ani v termíne 14 dní po zaslaní upomienky neuhradí faktúru, je podstatným porušením zmluvy, ktoré *je* dôvodom k prerušeniu dodávky plynu a distribučných služieb dohodnutých touto zmluvou. Dodávateľ môže na základe tejto skutočnosti požiadať PDS o odpojenie odberného miesta odberateľa od distribučnej siete.
9. Dodávateľ je povinný posielať faktúry individuálne elektronicky na každého odberateľa č. 1 až č. 12 hromadne za všetky jeho odberné miesta.

**Článok Vl.**

**Trvanie zmluvy**

1. Zmluva je uzavretá na dobu určitú do 31.12.2024.
2. Ak omeškanie dodávateľa alebo odberateľa znamená nepodstatné porušenie zmluvnej povinnosti, môže druhá strana odstúpiť od zmluvy len v prípade, že strana, ktorá je v omeškaní, nesplní svoju povinnosť ani v dodatočne primeranej lehote, ktorá jej na to bola poskytnutá. V prípade nepodstatného porušenia zmluvnej povinnosti v zmysle predchádzajúcej vety a v prípade podstatného porušenia povinnosti je každá zo zmluvných strán oprávnená od zmluvy odstúpiť písomným oznámením o odstúpení od zmluvy doručeným druhej zmluvnej strane.

**Článok VII.**

**Technické podmienky dodávky, poskytovanie informácií a Reklamácie**

1. Technické podmienky pripojenia, merania a dodávky do odberného miesta sa riadia Prevádzkovým poriadkom PDS, do ktorej je odberné miesto pripojené.
2. Akýkoľvek odber plynu bez platnej zmluvy o pripojení, Zmluvy o združenej dodávke a najmä odber z administratívne odpojeného odberného miesta z dôvodu neplatenia je považovaný za neoprávnený odber a je sankcionovaný PDS.
3. Dodávka do odberného miesta môže byť v opodstatnených prípadoch prerušená z dôvodu plánovanej údržby. Dodávateľ na základe informácie od PDS o odstávke bezodkladne informuje odberateľa .
4. Plynomer je vlastníctvom PDS a jeho výmena je nevyhnutným zásahom do pripojenia odberného miesta.
5. Reklamácie rieši dodávateľ spravidla v spolupráci s PDS, a pri týchto procesoch je záväzným Reklamačný poriadok dodávateľa zverejnený na webovom sídle dodávateľa.

**Článok VIII.**

**Náhrada škody**

* 1. Ak niektorá zo zmluvných strán poruší povinnosti vyplývajúce z tejto zmluvy, má poškodená zmluvná strana právo na náhradu preukázateľne vzniknutej škody (skutočnej škody a ušlého zisku) okrem prípadov, keď škody boli spôsobené obmedzením alebo prerušením dodávky plynu a distribučných služieb v zmysle ustanovení Zákona o energetike a s touto zmluvou alebo okolnosťami vylučujúcimi zodpovednosť podľa § 374 Obchodného zákonníka.
	2. Dodávateľ nezodpovedá za škodu ani za ušlý zisk spôsobenú nedodaním plynu, ktorá vznikla pri zabezpečovaní povinností vo všeobecnom hospodárskom záujme v zmysle Zákona o energetike.
	3. Dodávateľ tiež nezodpovedá za vzniknutú škodu ani za ušlý zisk, ak je dodávka plynu zabezpečená cez zariadenie subjektu , ktorý nie je držiteľ licencie na distribúciu a nedodanie plynu bolo spôsobené poruchou alebo inou udalosťou na tomto zariadení.
	4. Odberateľ zodpovedá za škodu spôsobenú neoprávneným odberom v súlade so Zákonom o energetike a s príslušnými všeobecne záväznými právnymi predpismi.
	5. Ak dôjde k ukončeniu tejto zmluvy z dôvodov na strane odberateľa pred uplynutím doby, na ktorú bola táto zmluva uzatvorená, má dodávateľ právo na náhradu škody, ktorá mu tým vznikla.
	6. Odberateľ s dodávateľom sa budú navzájom informovať o všetkých skutočnostiach, pri ktorých sú si vedomí, že by mohli viesť ku škodám a usilovať sa hroziace škody odvrátiť.

## Článok IX.

**Spoločné a záverečné ustanovenia**

1. Zmluvné strany sa dohodli, že práva a povinnosti, ktoré nie sú upravené touto zmluvou, Prevádzkovým poriadkom PDS sa v zmysle § 261 resp. § 262 Obchodného zákonníka spravujú týmto zákonom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobudne po jej zverejnení v súlade s § 47a ods. 1 zákona č. 40/1964 Zb. Občiansky zákonník v platnom znení, nie však skôr ako dňom reálneho začiatku dodávky plynu. Akékoľvek zmeny zmluvy a zmluvných podmienok musia byť doručené odberateľovi písomne, v prípade jeho súhlasu pre elektronické doručovanie, sa aj takto doručený dokument, považuje za doručený.
4. V prípade straty spôsobilosti dodávateľa na dodávku podľa tejto zmluvy, bude dodávka odberateľovi poskytnutá bez prerušenia dodávateľom poslednej inštancie podľa Zákona o energetike a o zmene a doplnení niektorých zákonov č. 251/2012 Z. z., § 18 Dodávateľ poslednej inštancie.
5. Odberateľ je povinný bez zbytočného odkladu písomne oznámiť dodávateľovi akúkoľvek zmenu údajov uvedených v tejto zmluve a jej Prílohe č. 1 (Špecifikácia odberných miest). Dodávateľ nie je povinný zabezpečiť plnenie predmetu zmluvy k dohodnutému dňu začiatku dodávky v prípade porušenia povinnosti odberateľa podľa tohto bodu.
6. Dodávateľ pri získavaní a spracúvaní osobných údajov postupuje v zmysle ustanovení Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o varnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.
7. Prílohou tejto zmluvy nie sú žiadne všeobecné obchodné podmienky, zmluva sa spravuje všeobecnými záväznými právnymi predpismi platnými na území Slovenskej republiky.
8. Táto zmluva je vyhotovená v piatich rovnopisoch, pričom odberateľ obdrží tri rovnopisy a dodávateľ dva rovnopisy.
9. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

**Článok X.**

**Súhlas s elektronickou komunikáciou**

1. Odberateľ č.1 až odberateľ č. 12 súhlasí s elektronickou komunikáciou s dodávateľom a to vrátane zasielania elektronických faktúr prostredníctvom emailových schránok uvedených v záhlaví tejto zmluvy.

V **(..........)**, dňa: **(..........)**  V Trenčíne, dňa:

Za dodávateľa: Za odberateľa:

Príloha č. 1 k zmluve o dodávke plynu č. ....................... Špecifikácia odberných miest